*Príloha č. 13 PpP*

**Mechanizmus indexácie cien projektov PSK**

Subjekty v zakladateľskej a zriaďovateľskej pôsobnosti MD SR (rozpočtové organizácie, obchodné spoločnosti s majetkovou účasťou štátu a štátne podnikateľské organizácie) sú povinné uplatňovať mechanizmus na úpravu ceny v dôsledku zmien nákladov na realizáciu (ďalej len „**mechanizmus indexácie**“) pri všetkých realizovaných stavbách zameraných na opravu a údržbu, výstavbu, modernizáciu a rekonštrukciu inžinierskych stavieb a budov (ďalej len „**stavby**“) bez ohľadu na predpokladanú dobu výstavby. Týmto subjektom uzná MD SR za oprávnené výdavky projektov PSK 2021-2027 len také „indexačné“ výdavky, ktoré boli riadnym spôsobom vyčíslené v zmysle vecne príslušných metodických pokynov MD SR podľa nasledovných podmienok:

1. Pre všetky Zmluvy o dielo na uskutočnenie stavebných prác (ZoD) s dátumom vyhlásenia verejného obstarávania v úradnom vestníku verejného obstarávania SR od 8. júna 2022 postupuje prijímateľ výlučne podľa metodického pokynu **MDV SR č. 19/2022**.

Pre tieto ZoD platí, že indexačné mechanizmy sa aplikujú výlučne podľa MP MDV SR č. 19/2022 a nie je možné v rámci ich implementácie uplatňovať indexačné mechanizmy spôsobom uvedeným v MP MDV SR č. 27/2022, resp. kombináciou postupov MP MDV SR 19/2022 a MP MDV SR č. 27/2022.

1. Pre ZoD pri ktorých bolo verejné obstarávanie zrealizované[[1]](#footnote-1) do 8. júna 2022 postupuje prijímateľ nasledovne:
2. v prípadoch, ak Zmluva neobsahuje žiadne postupy uplatnenia indexačného mechanizmu postupuje výlučne podľa metodického pokynu **MDV SR č. 27/2022**.
3. v prípadoch, ak Zmluva obsahuje postupy uplatnenia indexačného mechanizmu v zmysle metodického pokynu MDV SR č. 6/2018 Prijímateľ posúdi či platí, že:
4. všetky vznesené finančné indexačné nároky zhotoviteľa je možné plne uspokojiť týmto existujúcim zmluvným mechanizmom a v tomto prípade uplatní iba MP 6/2018;
5. všetky vznesené finančné indexačné nároky zhotoviteľa nie je možné plne uspokojiť týmto existujúcim zmluvným mechanizmom a v tomto prípade uplatní kombináciu MP MDV SR č. 6/2018 a MP MDV SR č. 27/2022

Kompletné znenia MP MDV SR č. 19/2022 a č. 27/2022 sú uverejnené na webovom sídle MD SR v časti Inštitútu dopravnej politiky, konkrétne[*tu*](https://www.mindop.sk/ministerstvo-1/doprava-3/institut-dopravnej-politiky/indexacne-vzorce)*.*

Tieto procesné postupy pre aplikáciu MP MDV SR č. 6/2018, MP MDV SR č. 19/2022 a MP MDV SR č. 27/2022 sú určené najmä pre prijímateľov PSK v zakladateľskej/zriaďovateľskej pôsobnosti MD SR, ktorí implementujú stavebné infraštruktúrne projekty PSK a v rámci ktorých si zhotovitelia uplatňujú dodatočné finančné nároky vzhľadom na preukázateľne nárasty cien stavebných materiálov, a ktoré je nevyhnuté premietnuť do vecne príslušných Zmlúv o poskytnutí NFP projektov PSK/ZoD.

MD SR zároveň odporúča aplikovať rovnaké, resp. obdobné mechanizmy indexácie stavieb aj ostatným subjektom, ktoré nie sú v zakladateľskej/zriaďovateľskej pôsobnosti MD SR, ale implementujú stavebné projekty prostredníctvom výziev, ktoré sú vyhlásené MD SR ako SO pre PSK 2021-2027. Ak prijímatelia mimo zriaďovateľskej/zakladateľskej pôsobnosti MD SR použili v procese indexácie stavebných prác iné metodické procesné postupy ako sú uvedené v predmetných MP MD SR, tak ich akceptovateľnosť individuálne posúdi MD SR ad hoc v zmysle platných interných riadiacich metodických postupov (napr. počas výkonu administratívnej finančnej kontroly ŽoP a výsledky kontroly oznámi prijímateľom v Správe z kontroly ŽoP).

K vybraným aspektom aplikácie MP MDV SR č. 27/2022:

* *Aspekt preukázania nepredvídateľnosti*

Pre potreby preukázania príčinnej súvislosti medzi nepredvídateľným nárastom vybraných stavebných materiálov spôsobených pandémiou COVID-19 a vojnovým konfliktom je možné použiť argumenty uvedené v predkladacej správe, resp. pr. č. 3 materiálu MP MDV SR č. 22/2022 vypracovanej v zmysle úlohy B.1 uznesenia vlády SR č. 331/2022. Odporúča sa, aby prijímateľ uviedol tieto argumenty priamo v texte indexačného dodatku k Zmluve. Pre potreby riadneho zdokladovania vzniku konkrétnych nepredvídateľných skutočností, v zmysle ktorých vznikol nárok na zmenu pôvodnej ceny zmluvy a konkrétneho vyčíslenia nárastu ceny zákazky je nevyhnutné predložiť MD SR konkrétne argumenty/písomné dôkazy vo vzťahu k realizovanej zákazke, ktoré hodnoverným spôsobom preukážu skutkový stav nutnosti navýšenia ceny zákazky. Pri zisťovaní príčinnej súvislosti nárastu cien materiálov na konkrétnych zákazkách (projektoch PSK) bude MD SR skúmať, či skutočnosti preukazované prijímateľom v tejto predloženej dokumentácii mohli mať reálny vplyv na nárast pôvodnej ceny, resp. či preukazované skutočnosti boli skutočnou príčinou nárastu ceny stavebných materiálov; príčinou nárastu bude potvrdená len taká skutočnosť, bez ktorej by následok nenastal. MD SR bude ďalej takisto skúmať, či vzniknutý skutkový stav a vzniknutý nárast ceny sú vo vzájomnom pomere príčiny a následku a pod.

* *Spôsob výpočtu a preukázania novej navýšenej ceny*

MD SR uzná ako oprávnené výdavky projektu PSK spojené s nárastom cien stavebných materiálov len výdavky za nákup stavebného materiálu, ktorých sumy nepresahujú hodnoty výsledného Indexu výrobných cien vybraných materiálov používaných v stavebníctve podľa členenia CPA zodpovedajúcej hodnote indexovanej hodnoty T0.

* *Oznámenie zhotoviteľa na dodatočnú platbu*

MD SR pripustí do financovania z PSK len také indexačné dodatky k Zmluvám, kde bol v oprávnenom období riadne vznesený písomný nárok (oznámenie) zhotoviteľa na dodatočnú platbu podľa Zmluvy, a to napr.:

* v zmysle čl 20.1 FIDIC Red/Yellow book[[2]](#footnote-2), resp.
* podľa príslušných ustanovení Zmluvy, ktoré sa týkajú uplatňovania nárokov (rel. pre Zmluvy vo vzťahu ku ktorým sa FIDIC Red/Yellow book neuplatňuje), resp.
* iným vhodným zákonným spôsobom, ktorý vytvára dostatočnú auditnú stopu.

**Zmena ZoD (Dodatky k ZoD)**

V súčasnosti platné znenie zákona o verejnom obstarávaní (ZVO) upravuje problematiku zmeny zmluvy, rámcovej dohody a koncesnej zmluvy v ustanovení § 18 ZVO, ktorý predstavuje základný právny rámec na posúdenie zákonnosti vykonania zmeny zmluvy počas jej trvania. Dodatky uzavreté k zmluvám sú posudzované so zreteľom na platnú a účinnú právnu úpravu ZVO v čase uzavretia dodatku k zmluve. Ak si zhotovitelia uplatňujú dodatočné finančné nároky v súvislosti s aplikáciou indexačných mechanizmov, tak tieto nároky je v prvom rade nevyhnutné zákonným spôsobom premietnuť do vecne príslušných Zmlúv a to nasledovným spôsobom:

* Zmena Zmluvy v rozsahu zmluvne dohodnutých indexačných mechanizmov (aplikovanie § 18 ods. 1 písm. a) ZVO) - pre stavby, pri ktorých už prebehol proces verejného obstarávania, a ktoré sú momentálne riadne realizované na základe existujúcich Zmlúv na uskutočnenie stavebných prác je rozhodujúce, či sa mechanizmus indexácie cien v zmysle MP MDV SR č. 06/2018 resp. MP MDV SR č. 19/2022 riadne premietol do príslušnej Zmluvy. Ak tomu tak bolo, tak takúto Zmluvu možno zmeniť počas jej trvania bez nového verejného obstarávania, lebo obsahuje jasné, presné a jednoznačné podmienky jej úpravy, vrátane úpravy ceny alebo opcie, rozsahu, povahy možných úprav a opcií a podmienok ich uplatnenia (§ 18 ods. 1 písm. a) zákona o verejnom obstarávaní). Prijímateľ pri vyčísľovaní prípadných indexačných nárokov v týchto prípadoch postupuje podľa existujúcich platných ustanovení Zmluvy. V tomto prípade sa zmena zmluvy vykonáva v zmysle § 18 ods. 1 písm. a) zákona o verejnom obstarávaní.
* Zmena Zmluvy, ktorá neobsahuje mechanizmy indexácie, resp. zmena Zmluvy nad rámec zmluvne dohodnutých mechanizmov indexácie (aplikovanie § 18 ods. 3 písm. a), resp. § 18 ods. 1 písm. c) ZVO);

***Zmena zmluvy de minimis - postup podľa § 18 ods. 3 ZVO***

So zreteľom na svoje potreby, princípy verejného obstarávania (§ 10 ods. 2 ZVO), zásady subsidiarity a proporcionality, by verejný obstarávateľ alebo obstarávateľ mal pred postupom podľa § 18 ods. 1 písm. c) ZVO zvažovať možnosť, či nie je postačujúci (a zároveň odôvodnený) postup podľa § 18 ods. 3 ZVO – tzv. zmeny zmluvy de minimis. Ustanovenie § 18 ods. 3 písm. a) zákona o verejnom obstarávaní ohľadom zmeny zmluvy malého rozsahu, tzv. zmeny de minimis (odvodené z článku 72 bod 2 Smernice 2014/24/EÚ), v zmysle ktorého zmluvu, rámcovú dohodu alebo koncesnú zmluvu možno zmeniť počas jej trvania bez nového verejného obstarávania aj vtedy, ak hodnota všetkých zmien je nižšia ako finančný limit podľa § 5 ods. 2, ak ide o zmluvu a rámcovú dohodu, alebo podľa § 5 ods. 7, ak ide o koncesnú zmluvu, a zároveň je nižšia ako 15% hodnoty pôvodnej zmluvy alebo rámcovej dohody, ak ide o zákazku na uskutočnenie stavebných prác. Ak sú splnené zákonné predpoklady, tak MD SR odporúča pri uspokojovaní finančných nárokov zhotoviteľov v súvislosti s aplikáciou indexačných mechanizmov využívať tento § ZVO.

***Zmena zmluvy podľa § 18 ods. 1 písm. c) ZVO***

V prípadoch, ak verejný obstarávateľ/obstarávateľ (prijímateľ) nevie aplikovať zmenu zmluvy de minimis, resp. zmenu zmluvy podľa § 18 ods. 1 písm. a) zákona o verejnom obstarávaní z dôvodu, že Zmluva neobsahuje mechanizmus indexácie cien, tak v týchto prípadoch je možné navyšovať hodnoty plnenia zmlúv podľa § 18 ods. 1 písm. c) zákona o verejnom obstarávaní prostredníctvom aplikácie postupov uvedených vo Všeobecnom metodickom usmernení Úradu pre verejné obstarávanie k aplikácii § 18 ods. 1 písm. c) zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „VMU ÚVO 6/2022“)[[3]](#footnote-3) zo dňa 16. 05. 2022.

V nadväznosti na VMU ÚVO 6/2022, vydalo MDV SR metodický pokyn MDV SR č. 27/2022. Pre uplatňovanie dodatočných nárokov zhotoviteľov vzhľadom na preukázateľne nepredvídateľné nárasty cien stavebných materiálov tak, aby bola splnená podmienka preukázania príčinnej súvislosti medzi skokovým nepredvídateľným nárastom vybraných stavebných materiálov spôsobeným pandémiou COVID-19 a vojnovým konfliktom na Ukrajine, postupujú prijímatelia podľa procesných postupov definovaných v tomto MP MDV SR č. 27/2022.

Prijímateľ pri príprave dodatku k Zmluve postupuje prostredníctvom aplikácie postupov uvedených vo VMU ÚVO 6/2022, ktoré bližšie konkretizuje podmienky prípustnosti uzavretia dodatkov k zmluvám podľa § 18 ods. 1 písm. c) zákona č. 343/2015 Z. z. o verejnom obstarávaní v súvislosti s mimoriadnymi situáciami, ktorými sú:

* situácia vyvolaná ochorením COVID-19,
* situácia vyvolaná vojnovým konfliktom medzi Ruskou federáciou a Ukrajinou,
* v nadväznosti na vyššie uvedené aj aktuálny (nestabilný / negatívny) cenový vývoj na trhoch s niektorými komoditami.

Upozornenie: MD SR bude každú zmenu zmluvy, rámcovej dohody a koncesnej zmluvy posudzovať individuálne vo väzbe na zmluvné ustanovenia konkrétnej zmluvy, ako aj ostatné okolnosti prípadu so zohľadnením princípov uvedených v ZVO a v tomto dokumente. Dôkazné bremeno preukazovania oprávnenosti danej zmeny zmluvy pritom nesie verejný obstarávateľ/obstarávateľ, ktorý je povinný preukázať jej súladnosť s pravidlami ZVO. Je teda plne v jeho kompetencii náležite posúdiť a rozhodnúť sa, či k dodávateľom požadovanej zmene zmluvy pristúpi.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Procesný diagram krokov - indexácia** | | | | | | | | | | | |
|  |  |  |  |  |  |  |  |  |  |  |  |
| **Obsahuje Zmluva ustanovenia MP 19/2022?** | |  | **áno** |  | **Indexuje sa podľa ustanovení Zmluvy,** (použitie MP 27/2022 nie je možné) | |  |  |  |  |  |
|  |  |  |  |  |  |  |
|  |  |  |  |  | §18, ods. 1 písm. a) ZVO | |  |  |  |  |  |
| **nie** | |  |  |  |  |  |  |  |  |  |  |
|  |  |  |  |  |  |  |  |  |  |  |  |
| **Obsahuje Zmluva ustanovenia MP 06/2018 (prípadne 09/2012)?** | |  | **áno** |  | **Je navýšenie v zmysle MP 06/2018 (prípadne 09/2012) dostatočné?** | |  | **áno** |  | **Indexuje sa podľa ustanovení Zmluvy** | |
|  |  |  |  |
|  |  |  |  |  |  |  |  |  |  | §18, ods. 1 písm. a) ZVO | |
| **nie** | |  |  |  | **nie** | |  |  |  |  |  |
|  |  |  |  |  |  |  |  |  |  |  |  |
| **Žiadne indexačné mechanizmy nie sú v ZoD uvedené?** | |  |  |  | **Indexuje sa aj podľa MP 27/2022 aj MP 06/2018,**  z výpočtu podľa MP 27/2022 sa však preplatí iba kladný rozdiel oproti nároku podľa Zmluvy | |  |  |  |  |  |
|  |  |  |  |  |  |  |  |
|  |  |  |  |  | § 18, ods. 1 písm. a) ZVO | |  |  |  |  |  |
| **áno** | |  |  |  | § 18, ods. 1 písm. c) alebo odsek 3 písm. a) ZVO | |  |  |  |  |  |
|  |  |  |  |  |  |  |  |  |  |  |  |
| **Indexuje sa podľa MP 27/2022 s výnimkou ZoD, ktorých VO bolo vyhlásené po 08.06.2022** | |  |  |  |  |  |  |  |  |  |  |
|  |  |  |  |  |  |  |  |  |  |
| § 18, odsek 1 písm. c) alebo odsek 3 písm. a) ZVO | |  |  |  |  |  |  |  |  |  |  |

1. T.j. tie ZoD, ktoré nespadajú pod bod A) a teda dátum vyhlásenia VO v úradnom vestníku VO SR bol pred termínom 8. júna 2022, kedy došlo k vydaniu MP MDV SR č. 19 [↑](#footnote-ref-1)
2. Ak sa zhotoviteľ domnieva, že má Nárok/Nároky na akékoľvek navýšenie hodnoty plnenia Zmluvy (resp. dodatočnú platbu podľa Zmluvy), tak zhotoviteľ je povinný vzniesť tento nárok Stavebnému dozoru formou Oznámenia v zmysle podčlánku 20.1 FIDIC Red/Yellow Book, v ktorom popíše udalosť alebo okolnosť, ktorá vyvolala tento nárok. Oznámenie sa musí vydať čo najskôr ako je to možné, a nie neskôr ako 28 dní po tom, čo si Zhotoviteľ uvedomil alebo si mal uvedomiť vznik udalosti alebo okolnosti. [↑](#footnote-ref-2)
3. <https://www.uvo.gov.sk/metodikavzdelavanie/metodicke-usmernenia-a-vykladove-stanoviska/vseobecne-metodicke-usmernenia-k-zakonu-c-3432015-zz-6f2.html>. [↑](#footnote-ref-3)